钦定古今图书集成/明伦汇编/氏族典/第416卷 > 《廖用贤尚友录》 > 庾承先
## 钦定古今图书集成/明伦汇编/氏族典/第416卷 > 《廖用贤尚友录》 > 庾承先

按《梁书庾承先传》：“承先，字子通，颍川鄢陵人也。少沈
静有志操。郡辟功曹，不就，乃与道士王僧镇同游衡
岳。晚以弟疾还乡里，遂居于土台山。鄱阳忠烈王在
州，钦其风味，要与游处，又令讲《老子》，远近名僧咸来
赴集，论难锋起。承先徐相酬答，皆得所未闻。忠烈王
尤加钦重。卒年六十。”